সোমবারই পূর্ব ভারতের বৃহত্তম আইটি হাবের ভিত্তিপ্রস্তর স্থাপন করা হবে। ভিত্তিপ্রস্তর স্থাপন করবেন রাজ্যের মুখ্যমন্ত্রী মমতা বন্দ্যোপাধ্যায়। নিউটাউনের নয়া তথ্যপ্রযুক্তি তালুকে থাকছে বিশ্বমানের প্রযুক্তি। নতুন আইটি হাবে বাড়বে কর্মসংস্থান, অন্তত এমনটাই আশাবাদী রাজ্য। বিশ্বের সবচেয়ে বড় আইটি হাব বললে প্রথমেই যে নামটা মনে আসে, তার নাম ‘সিলিকন ভ্যালি।’ এবার ক্যালিফোর্নিয়ার এই বড় আইটি হাবের আদতেই হবে নিউটাউনে হবে ‘সিলিকন ভ্যালি এশিয়া।‘ ২০১৮-১৯ সালে অর্থবর্ষের বাজেট পেশের পর রাজ্যের মুখ্যমন্ত্রী মমতা বন্দ্যোপাধ্যায় এই আইটিহাব গড়ে তোলার কথা ঘোষণা করেন। সেইসময়ই তিনি   ঘোষণা করেছিন রাজারহাটে ১০০ একর জমি দেওয়া হবে। সেখানে তথ্যপ্রযুক্তি হাব হবে। বেঙ্গালুরুর ধাঁচেই এবার রাজারহাটে তৈরি হবে আইটি হাব।  এবার তাঁর সেই স্বপ্ন বাস্তবায়িত হতে চলেছে। ৪০ হাজার কোটি টাকা ব্যয়ে এই প্রকল্প বাস্তবায়িত হলে রাজ্যে ১০ হাজার কর্মসংস্থান হবে বলে প্রতিশ্রুতি দিয়েছে মমতা-সরকার। রাজারহাটে এই হাবে একাধিক তথ্যপ্রযুক্তি কোম্পানি তাদের বিনিয়োগ করবে বলে রাজ্য সরকারের আশা।